text: কালনী এক্সপ্রেস (ট্রেন নং ৭৭৩/৭৭৪) হচ্ছে বাংলাদেশের একটি আন্তঃনগর যাত্রীবাহী ট্রেন যা ঢাকা জেলার কমলাপুর রেলওয়ে স্টেশন ও সিলেট জেলার সিলেট রেলওয়ে স্টেশনের মধ্যে চলাচল করে। বাংলাদেশ রেলওয়ের অধীনে ঢাকা–সিলেট রুটে কালনী এক্সপ্রেসকে বিরতিহীন সেবা প্রদানের জন্য সচল করা হলেও এটা তার মর্যাদা ধরে রাখতে পারেনি। এটি ২০১২ সালের ১৫ই মে উদ্বোধন করা হয়। এই ট্রেন বর্তমানে ৩টি শীতাতপ নিয়ন্ত্রিত কোচসহ চাইনিজ ১২টি কোচ নিয়ে যাত্রা করে।
  
  সময়সূচী 
  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
  
  যাত্রাবিরতি 
  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
  ঢাকা বিমানবন্দর
  নরসিংদী (শুধুমাত্র ৭৭৪-এর জন্য)
   ভৈরব বাজার জংশন (শুধুমাত্র ৭৭৪-এর জন্য)
  আজমপুর
   শায়েস্তাগঞ্জ জংশন
  শ্রীমঙ্গল
  শমসেরনগর
  কুলাউড়া জংশন
  মাইজগাঁও
  
  রোলিং স্টক 
  বর্তমানে এই ট্রেনটি কে সাদা চাইনিজ এর ১২টি কোচ দ্বারা পরিচালনা করা হয়। ১২টি কোচ এর মধ্যে ২টি খাবারগাড়ী, ১টি পাওয়ার কার, ২টি এসি চেয়ার, ১টি এসি স্লিপার ও ৬টি শোভন চেয়ার কোচ।
  
  সাধারণত ইন্দোনেশিয়া থেকে আমদানি আধুনিক পিটি ইনকা রেক দ্বারা সিলেট–ঢাকা রুটে কালনী এক্সপ্রেস অথবা নোয়াখালী–ঢাকা রুটে উপকূল এক্সপ্রেসকে প্রতিস্থাপন করার পরিকল্পনা ছিল, তবে এখন এর পরিবর্তে সিলেট–ঢাকা রুটে জয়ন্তিকা এক্সপ্রেস ও উপবন এক্সপ্রেস প্রতিস্থাপিত হয়েছে।
  
  তথ্যসূত্র
  
  বিষয়শ্রেণী:বাংলাদেশের আন্তঃনগর ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
  বিষয়শ্রেণী:২০১২-এ চালু রেল পরিষেবা
title: কালনী এক্সপ্রেস